system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Angela de Merici?
assistant
Angela de Merici (n. cca. 1470, Desenzano del Garda, d. 1540) a fost o autodidactă italiană, fondatoarea ordinului ursulinelor, pentru educarea fetelor sărace.

Viața 
S-a născut la Desenzano del Garda, în regiunea Veneto (Italia); din 1516 a trăit la Brescia. A îmbrăcat haina Ordinului al treilea al Sfântului Francisc de Assisi și a adunat în jurul ei tinere pe care le-a format în vederea exercitării faptelor de caritate. În anul 1535 a întemeiat "Societatea Sfintei Ursula" (Ursulinele) pentru educarea fetelor sărace. Ordinul a fost primul "institut secular" întemeiat în contextul reformei catolice (contrareforma). Membrele acestui ordin trăiesc în familiile lor, nu poartă în mod obligatoriu veșminte călugărești, dar urmează sfaturile evanghelice (curăția, sărăcia, ascultarea). 

A fost canonizată în 1807.

Sărbătorită în Biserica Catolică la 27 ianuarie.

Bibliografie 
 "Liturgia orelor", Arhiepiscopia romano-catolică București 1994, p. 1298.
 "Schott-Messbuch", Freiburg 1962.

Legături externe 
 Enciclopedia catolică (newadvent.org)
 Forumul comunității catolice (catholic-forum.com)
 Sfinți și fericiți (santiebeati.it)
 Viețile sfinților (enrosadira.it)
 Enciclopedia catolică, versiunea spaniolă (enciclopediacatolica.com)
 Viețile sfinților (corazones.org)

Nașteri în 1470
Decese în 1540
Sfinți în Biserica Catolică
Italieni